Suomâ lippupeivi

Suomâ lippupeivi teikkâ Suomâ liputtempeivi lii peivi, kuás Suomâ lippu kiässoo stáágun. Suomâ lippupeeivih juáhhojeh virgálâš já vuáhádum lippupeivijd. Ivveest láá tääl 7 virgálâš já 13 vuáhádum lippupeivid.Liputuspäivät ja ajat. Suomâ sisašijministeriö. Čujottum 6.12.2020 (suomâkielân) Suomâst sehe virgáliih já vuáhádum lippupeeivih merkkejuvvojeh almenááhkán táválávt nuuvt, ete peivimere paaldâst lii smavvâ kove Suomâ liipust.

Virgáliih lippupeeivih Suomâ lippuin
Virgálâš lippupeeivijn lii asâttum Suomâ lippuin liiputmist adelum asâttâs (383/1978) 2 §:st.Asetus liputuksesta Suomen lipulla: Finlex. Čujottum 6.12.2020 (suomâkielân) Suomâst láá tääl jyehi ive 7 virgálâžžâd lippupeivid, kuás Suomâ lippu kiässoo stáágun:

 kuovâmáánu 28. peeivi: Kalevalapeivi ađai syemmilij kulttuurpeivi
 vyesimáánu 1. peeivi: válbur
 vyesimáánu nubbe pasepeivi: enijpeivi
 kesimáánu 4. peeivi: Suomâ piäluštâsvuoimij lippujuhle ađai Suomâ marsalk C.G.E. Mannerheim šoddâmpeivi
 kesimáánu 20. já 26. peeivij koskâsâš lávurdâh: jonsahpeivi
 skammâmáánu nubbe pasepeivi: eejipeivi 
 juovlâmáánu 6. peeivi: Suomâ jiečânâsvuođâpeivi

Tai lasseen motomin láá meid laselippupeeivih: 

 peeivi, kuás Suomâ täsivääldi president algâttij virgeest. 
 peeivi, kuás Suomâst toimâttuvvojeh presidentvaaljah, ovdâskoddevaaljah, kieldâvaaljah, europarlamentvaaljah teikkâ raavâadeleijee aalmugjienâstem

Vuáhádum lippupeeivih
Vuáhádum lippupeeivih iä asâttuu laavâst teikkâ asâttâsâst, mut täin peeivijn liputtem kuittâg avžuuttuvvoo. Helsig ollâopâttâh paijeentuálá listo tággáár lippupeeivijn já almostit tom jyehi ive Suomâ staatâkalenderist. Suomâ sisašijministeriö lii ravvim, ete "pyeri liputtemkulttuur mield kannat vuáhádum lippupeeivijn liputtiđ Suomâ lippuin siämmáánáál ko virgálijn lippupeeivijn". 

Ivveest láá tääl 13 vuáhádum lippupeivid:

 kuovâmáánu 5. peeivi: Runeberg peivi
 njuhčâmáánu 19. peeivi: täsiáárvu peivi ađai Minna Canth -peivi
 cuáŋuimáánu 9. peeivi: suomâkielâ peivi ađai Mikael Agricola -peivi
 cuáŋuimáánu 27. peeivi: aalmuglâš veteraanpeivi
 vyesimáánu 9. peeivi: Euroop-peivi
 vyesimáánu 12. peeivi: syemmilâšvuođâ peivi ađai J. V. Snellman -peivi
 vyesimáánu kuálmád pasepeivi: suáđist viirrâm ulmui muštopeivi
 syeinimáánu 6. peeivi: tiivtâ já keesi peivi ađai Eino Leino -peivi
 roovvâdmáánu 10. peeivi: syemmilii kirjálâšvuođâ peivi ađai Aleksis Kivi -peivi
 roovvâdmáánu 24. peeivi: Ovtâstum aalmugij peivi
 skammâmáánu 6. peeivi: ruátálâšvuođâ peivi ađai Kustaa Adolf -peivi
 skammâmáánu 20. peeivi: párnáá vuoigâdvuođâi peivi
 juovlâmáánu 8. peeivi: syemmilii muusik peivi ađai Jean Sibelius -peivi

Njuhčâmáánu 19. peeivi 2021 Suomâ sisašijministeriö almottij, et ive 2023 rääjist ivveest láá kyehti vuáhádum lippupeeivi lase.Suomen luonnon päivä ja Miina Sillanpään ja kansalaisvaikuttamisen päivä liputuspäiviksi kalenteriin vuonna 2023. Suomâ sisašijministeriö. 19.3.2021 Čujottum 19.3.2021 (suomâkielân)

Škovlâláid
Syemmilâš kalender juhlepeeivih já Suomâ liputtempeeivih Kuáti.fi

Käldeeh

*